title: Winta dem jidol (suterot)
text: Direvielon Nova gin lanir, dositana gu konak bewik ke doda. Sin tid ayaf, lebon blid voxe somepulvid. Kan ie dere gimuxawed. Viele va vage ke baroy vestasik wid, pune divulon ve perled aze va sine sollipad. Re lebaf tawavik zo ganed enide va lospama fu radimlanid liz sin blid. Ko taneakafo xo artlanid lize bliragropeem nutir figapaf. Tawavik soe zo emudenyed. Voxen direvielon bifaja sokid : Nova is dositikeem laizon ve radeyed nume otced. Megildason baroy tawasik doon malvulted. Ve kosmad da tid wivga ke tcabanera grustana gan jidolap, i gan yiwol is parbol is zegol. Tan tawavik zo aytar, azen Antelle tavesik griawir azen tere Ulysse zo gralomer. Tuvirnambon sonker da va tamava felina gan jidolap molapiyid isen bantan va avot al voned ise dum ayik moe Tawava solinulad. Volson ayik batlize nutid govitol gotcabanen is malrosaven ta opafa bagalara.